Spurga
Spurga – maisto produktas iš aliejuje virtos tešlos. Dažniausiai būna saldi, su saldžiais įdarais, pudrom ar glaistais, žiedo arba plokščio apskritimo formos. Rečiau pasitaiko ir kitokių formų, taip pat nebūtinai saldžių (pavyzdžiui, su mėsos įdaru). Kepamos (verdamos) giliame storasieniame inde, kur riebalų tūris turi būti 4–5 kartus didesnis negu spurgų. Kartais spurgos vietoje virimo aliejuje tiesiog kepamos orkaitėje. Spurgos paplitusios visame pasaulyje, kilmės istorija nėra tvirtai žinoma.